An Hallaka Wasu Sojojin Saudiyya, Da Wasu Sojojin Hayarta A Kasar Yemen - Pars Today
An Hallaka Wasu Sojojin Saudiyya, Da Wasu Sojojin Hayarta A Kasar Yemen
Rahotanni daga kasar Yemen sun bayyana cewar wasu sojojin Saudiyya tare da wasu sojojin haya masu goya wa korarren shugaban kasar Yemen din Abd Rabbuh Mansur hadi sun hallaka biyo bayan wani hari da sojojin kasar ta Yemen da suke samun daukin sojojin sa kai na kasar suka kai sansanoninsu da ke kan iyakar kasashen biyu.
Kafar watsa labaran Saba News ta kasar Yemen din ta jiyo wata majiya sojin kasar tana cewa sojojin Yemen din sun harba makami mai linzami samfurin Badr-1 kan wani taron na sojojin Saudiyya a yankin Asir da ke kan iyakar kasashen biyu lamarin da yayi sanadiyyar hallaka wasu da kuma raunana wasu da dama.
Har ila yau labarin ya kara da cewa a wani harin na daban kuma da dakarun na Yemen suka kai wani sansanin sojojin haya na Saudiyyan da ke yankin al-Arab, sun sami nasarar hallaka wasu sojojin hayan su 8, kamar yadda wasu rahotannin kuma sun ce dakarun na Yemen sun kai wasu hare-haren sansanonin sojin Saudiyya din da ke yankin Al-Sharafa na lardin Najran inda a nan ma an hallaka wani sojan na Saudiyya.
Dakarun na Yemen dai suna kai wadannan hare-hare ne a matsayin mayar da martani ga hare-haren wuce gona da iri da Saudiyya da kawayenta suke ci gaba da kai wa kasar lamarin da ke ci gaba da zubar da jinin al'ummar kasar.
Sep 09, 2018 07:31 UTC
Dakarun Yemen Sun Amince Da Kiran MDD Na Dakatar Da Kai Hari Kan Saudiyya Da Kawayenta
MDD: Sama Da Kananan Yara Miliyan 7 Ne Suke Fuskantar Barazanar Yunwa
Masu Rikici A Yemen Sun Amince Shiga Shirin Samar Da Zaman Lafiya
Masar: za a Koma Tattaunawa Kan batun Madatsar Ruwa Ta Al-nahdah
Admiral Fadavi: Masu Son Ganin Bayan Juyin Musulunci na Iran Za Su Ji Kunya
Rikici Ya Kuno Kai Tsakanin Kungiyoyin ISIS Da Ash-shabab A Somaliya
Kungiyar AU Na Gudanar Da Taro A Birnin Adis Ababa
Matsalar Tsaro Na KaraKamari a Kan Yankunan Iyakokin Kasar Uganda
'Yan Adawar Sudan Sun Bukaci Gwamnati Tayi Aiki Da Dokokin Tsarin Milkin Kasar
Ministan Tsaron Birtaniya Ya Soki Shirin Kafa Rundunar Tsaron Kungiyar Turai
Najeriya : Boko Haram Ta Kai Wa Sansanonin Soji uku Hari
An Mika Mutumin Da Ake Zargi Da Kashe Musulmi A Afirka Ta Tsakiya Ga Kotun ICC
Khashoggi : Jamus Zata Kakaba Wa 'Yan Saudiyya 18 Takunkumi
Najeriya:An Hallaka Manyan Komondojin Boko Haram 2
Ministan Harkokin Wajen Biritaniya Na Ziyara A Tehran